གཉིས་པ་ནི།བྱིས་པ་གཙུག་ཕུད་འཇོག་པ་དང་མཐུན་པ་བྱང་ཕྱོགས་སྐུ་ཡི་ཞལ་དཀར་པོའི་ཐད་དུ་སློབ་མ་སྐུ་རྡོ་རྗེར་བསྐྱེད་ནས།གཤེགས་པ་ལྔས་ཅོད་པཎ་གྱི་དབང་བསྐུར།ཅོད་པཎ་མགོ་ལ་བསྐོན་པ་ལ་བརྟེན་ནས་བདེ་བ་ཁྱད་པར་ཅན་སྐྱེ།བདེ་བས་སྟོང་པར་ངེས་པའི་བདེ་སྟོང་གི་ཡེ་ཤེས་ཁྱད་པར་ཅན་སྐྱེས་བྱུང་སྙམ་པ་དང༌།ཕུང་པོ་ལྔ་ཡི་དྲི་མ་སྦྱོང་བའི་ནུས་པ་ཁྱད་པར་ཅན་ཐོབ་བྱུང་སྙམ་པའི་མོས་པ་བརྟན་པོ་དགོས།དེ་ལྟར་ཅོད་པན་བསྙོན་པ་ལ་བརྟེན་ནས་སྐྱེས་པའི་བདེ་སྟོང་གི་ཡེ་ཤེས་དང༌།ཕུང་པོ་ལྔ་ཡི་དྲི་མ་སྦྱོང་བའི་ནུས་པ་ཁྱད་པར་ཅན་གཉིས་ལ་དབང་གཉིས་པ་ཅོད་པན་གྱི་དབང་གི་ངོ་བོར་འཇོགདབང་གི་དགོས་པ་ནི།བྱིས་པ་གཙུག་ཕུད་བཞག་པ་དང་ཆོས་མཐུན།ཕུང་པོ་ལྔ་ཡི་དྲི་མ་འཁྲུད།སངས་རྒྱས་ལྔ་ཡི་སྒོ་ནས་དངོས་གྲུབ་སྒྲུབ་པ་ལ་དབང༌།སངས་རྒྱས་ལྔ་ཡི་ས་བོན་རྒྱུད་ལ་བཞགའབྲས་བུ་ས་གཉིས་པ་ཐོབ་པའི་ནུས་པ་ཅན་དུ་བྱས་པ་ཡིན་ནོ།།སྦྱང་གཞི་ཕུང་པོ་ལྔ་ནི།གཟུགས།ཚོར་བ།འདུ་བྱེད།འདུ་ཤེས།རྣམ་ཤེས་ཀྱི་ཕུང་པོ་བཅས་ལྔའོ།།དབང་བསྐུར་བ་པོས་གཤེགས་པ་ལྔ་ནི།རྣམ་ཤེས་ཀྱི་ཕུང་པོ་རྣམ་པར་དག་པའི་དག་ཆ་མི་བསྐྱོད་པ་ལྗང་ཁུ།འདུ་བྱེད་ཀྱི་ཕུང་པོ་རྣམ་པར་དག་པའི་དག་ཆ་དོན་གྲུབ་ནག་པོ།ཚོར་བའི་ཕུང་པོ་རྣམ་པར་དག་པའི་དག་ཆ་རིན་འབྱུང་དམར་པོ།འདུ་ཤེས་ཀྱི་ཕུང་པོ་རྣམ་པར་དག་པའི་དག་ཆ་འོད་དཔག་མེད་དཀར་པོ།གཟུགས་ཀྱི་ཕུང་པོ་རྣམ་པར་དག་པའི་དག་ཆ་རྣམ་སྣང་སེར་པོ་བཅས་ཡིན།